Diari Oficial de la Generalitat Valenciana


Sumari del DOGV 4610, del 17-10-2003 (2003/11457)

RESOLUCIÓ de 7 d'octubre de 2003, de la Direcció General d'Ensenyament de la Conselleria de Cultura, Educació i Esport, per la qual es resol la convocatòria d'ajudes econòmiques individuals per a activitats de formació permanent del professorat. Modalitat D.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4610

Data del DOGV
:   17-10-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/11831


Data del document
:   26-09-2003

Organisme emissor
:   Conselleria de Cultura, Educació i Esport

Tipus de document
:   Resolució

Correcció d'errades

 Descriptors 

:   * suport econòmic
    * formació del professorat
    * personal docent
    * reciclatge professional
    * ajuda pública

RESOLUCIÓ de 7 d'octubre de 2003, de la Direcció General d'Ensenyament de la Conselleria de Cultura, Educació i Esport, per la qual es resol la convocatòria d'ajudes econòmiques individuals per a activitats de formació permanent del professorat. Modalitat D. [2003/X11053]
  
Per l'Orde de 17 d'abril de 2003 de la Conselleria de Cultura i Educació, Diari Oficial de la Generalitat Valenciana de 7.05.03, es van convocar ajudes econòmiques individuals per a activitats de formació permanent del professorat.
  
Complits els tràmits requerits en la convocatòria, una vegada transcorregut el termini d'al·legacions, estudiades i ateses estes, s'ha seleccionat el professorat participant de conformitat amb el que disposa la base desena de l'orde. I, d'acord amb la delegació feta pel conseller, en la base dotzena de la mencionada orde, resolc:
  
Primer
  
Concedir les ajudes econòmiques de la modalitat D, al professorat que apareix relacionat en l'annex I per la quantitat que s'indica en cada cas, per a sufragar totalment o parcial les despeses de matrícula del curs 2002/03, del 1r i 2n cicle d'estudis universitaris en universitats, tant de la Comunitat Valenciana com de la resta de l'Estat, per un import total de 96.160e.
  
Segon
  
Desestimar les sol·licituds del professorat que es relaciona en l'annex II d'esta resolució, amb indicació del motiu de denegació.
  
Tercer
  
Les obligacions dels beneficiaris i la percepció de les ajudes són les indicades en la base catorzena de l'Orde de 17 d'abril del 2003 de la Conselleria de Cultura i Educació. D'acord amb esta base l'ajuda es percebrà a partir de la publicació de la resolució en el Diari Oficial de la Generalitat Valenciana.
  
Quart
  
De conformitat amb els articles 107,116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa contra la present resolució, que posa fi a la via administrativa es podrà interposar potestativament un recurs de reposició o ben plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició s'haurà d'interposar davant la Conselleria de Cultura, Educació i Esport en el termini d'un mes a partir de l'endemà de la publicació en el Diari Oficial de la Generalitat Valenciana.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a partir de l'endemà de la publicació en el Diari Oficial de la Generalitat Valenciana.